Consilierul pentru securitate națională al lui Donald Trump a fost testat pozitiv la Covid-19.
Robert O’Brien, consilierul pentru securitate națională al administrației Trump, a fost testat pozitiv la Covid-19. Consilierul are simptome ușoare și s-a izolat, în prezent lucrând dintr-o locație sigură, în afara Casei Albe. În vârstă de 54 de ani, O’Brien a călătorit în această lună în Europa, unde s-a întâlnit cu oficialii mai multor state.
Consilierul lui Donald Trump pe probleme de securitate națională a fost testat pozitiv la Covid-19, informează CNBC. Robert O’Brien are simptome ușoare și s-a izolat.Administrația prezidențială precizează, într-un comunicat de presă, că O’Brien a fost plasat într-o locație sigură, în afara Casei Albe, activitatea Consiliului Național de Securitate nefiind întreruptă.În vârstă de 54 de ani, Robert O’Brien este cel mai importat oficial din echipa lui Trump care a fost testat pozitiv în ultimele săptămâni.Amintim că ofițerul de presă al vice-președintelui Mike Pence a fost infectat cu Covid-19 în luna mai. Tot atunci, un valet care l-a servit personal pe Donald Trump a fost confirmat pozitiv, iar Kimberly Guilfoyle, prietena fiului lui Trump, care se ocupă și de campania prezidențială, a fost, de asemenea, infectată.Robert O’Brien a călătorit recent în Europa, unde s-a întâlnit cu oficiali ai mai multor state precum Marea Britanie, Franța, Italia sau Germania.